བདེ་འཇགས་དོ་དམ་ཆད་གཅོད་བཅའ་ཁྲིམས་ནང་དུ་སྤྱི་བའི་སྒྲིག་ལམ་དཀྲུགས་པ་དང་།སྤྱི་བའི་བདེ་འཇགས་ལ་གནོད་རྐྱེན་བཟོས་པ།མི་ལུས་ཁེ་དབང་ལ་གནོད་འཚེ་བཏང་བ།རྒྱུ་ནོར་ལ་གནོད་འཚེ་བཏང་བ།སྤྱི་ཚོགས་དོ་དམ་ལ་གནོད་རྐྱེན་བཟོས་པ་བཅས་བྱས་ཤིང་སྤྱི་ཚོགས་ལ་གནོད་རྐྱེན་ལྡན་པའི་བྱ་བ་སྤེལ་ནས་ཉེས་ཁྲིམས་ནང་གཏན་འབེབས་བྱས་པའི་ཉེས་གསོག་གི་ཚད་དུ་ལོན་ན།ཁྲིམས་ལྟར་ཉེས་འགན་བདའ་འདེད་བྱེད་དགོས།ཉེས་གསོག་གི་ཚད་དུ་ལོན་མེད་པ་ཡིན་ན།སྤྱི་བདེ་ལས་ཁུངས་ཀྱིས་བདེ་འཇགས་དོ་དམ་སྐོར་གྱི་ཆད་པ་གཅོད་དགོས་ཞེས་གཏན་ལ་ཕབ་ཡོད།དེ་ལ་ཐ་ཚིག་སྒྲོག་པ་དང་དངུལ་ཆད་གཅོད་པ།སྲིད་འཛིན་བཀག་སྐྱིལ་བྱེད་པ།སྤྱི་བདེ་ལས་ཁུངས་ཀྱིས་སྤྲད་པའི་ཆོག་མཆན་དཔང་ཡིག་མེད་པར་བཟོ་བ་བཅས་སུ་དབྱེ་ཡོད།